section_heading: Vojna karijera
paragraph_text: U ožujku 1901. promaknut je u čin pukovnika, te imenovan zapovjednikom 37. pješačke pukovnije smještene u Mantovi. Dvije godine poslije, u siječnju 1903., postaje načelnikom stožera IX. korpusa koji je imao sjedište u Rimu. U siječnju 1908. unaprijeđen je u čin general bojnika, te imenovan zapovjednikom Brigade Sicilija smještene najprije u Forliju, a potom u Parmi. Nakon toga, u lipnju 1911., postaje zapovjednikom Divizije Chieti, a te iste godine, u prosincu, je promaknut u čin general poručnika.